AMATA พุ่ง 3% โบรกแนะ “เก็งกำไร” เป้า 26.50 บ. ลุ้นยอดขายที่ดินฟื้น
AMATA บวกกว่า 3% ราคาแตะ 20.90 บ. โบรกแนะนำ “เก็งกำไร” ประเมินราคาเป้า 26.50 บ. ลุ้นยอดขายที่ดินฟื้น หลังลูกค้าจีนทยอยกลับเข้ามา
AMATA พุ่ง 3% โบรกแนะ “เก็งกำไร” เป้า 26.50 บ. ลุ้นยอดขายที่ดินฟื้น หลังลูกค้าจีนทยอยกลับเข้ามา
3 มี.ค. 2566

ผู้สื่อข่าวรายงานว่า วันนี้ (3 มี.ค.66) ราคาหุ้นบริษัท อมตะ คอร์ปอเรชัน จำกัด (มหาชน) หรือ AMATA ล่าสุด ณ เวลา 15:37 น. อยู่ที่ระดับ 20.90 บาท บวก 0.70 บาท หรือ 3.47% สูงสุดที่ระดับ 21 บาท ต่ำสุดที่ระดับ 20.20 บาท ด้วยมูลค่าซื้อขาย 350.72 ล้านบาท

ทั้งนี้บล.กสิกรไทย ระบุในบทวิเคราะห์ แนะนำ “เก็งกำไร” หุ้น AMATA ราคาพื้นฐาน 26.50 บาท โดยบริษัทประกาศปรับเป้ายอดขายที่ดินปี 66 ขึ้น 50% เป็น 2,250 ไร่ (ไทย 1,500 ไร่ และเวียดนาม 750 ไร) จากเดิม 1,500 ไร่ (ไทย 1,000 ไร่ และเวียดนาม 500 ไร่) โดยการเปิดประเทศและลูกค้าจีนที่เข้ามาสอบถามข้อมูลที่เพิ่มขึ้นมาก เป็นเหตุผลหลักของการปรับเป้า อย่างไรก็ตาม คาดเห็นยอดซื้อขายจริงจังในครึ่งปีหลัง เห็นประเด็นดังกล่าวจะสร้าง sentiment เชิงบวกต่อราคาหุ้น โดยปัจจุบันคาดยอดขายปี 66 ของ AMATA ที่ 1,200 ไร่ (ไทย 800 ไร่ และเวียดนาม 400 ไร่)